jkorsvik/nowiki_second_scrape_merged huggingface dataset:
Wade Black

Wade Black er en heavy metal-vokalist fra St. Petersburg Florida.
Black var vokalist for Crimson Glory fra 1999 til 2000, og ble så med igjen i 2007, og er fremdeles med. Etter at han sluttet i Crimson Glory i 2000 ble han med i bandet Seven Witches, og deltok på bandets tredje musikkalbum, Xiled to Infinity and One. Han forlot bandet i 2002, og året etter startet han bandet Leash Law, som ga ut albumet Dogface i 2004. Bandet ble så oppløst i 2005. Så var han vokalist fra 2006 til 2007 i det California-baserte heavy metal-bandet Leatherwolf, og var med på albumet World Asylum, som ble utgitt i 2006.
Andre band han har vært med i er: Tiwanaku, Lucian Blaque, Rick Renstrom, Sector 9, Disaster Peace, Deuxmonkey.


== Diskografi ==
1999: Crimson Glory – Astronomica
2002: Seven Witches – Xiled to Infinity and One
2004: Leash Law – Dogface
2006: Leatherwolf – World Asylum


== Eksterne lenker ==
(en) Wade Black på Discogs 
(en) Wade Black på MySpace
Egil Kjølner

Tormod Egil Kjølner (født 8. januar 1920,  død 25. februar 2010) var kommunepolitiker for Kristelig Folkeparti i Bærum, og 1. vararepresentant til Stortinget for Akershus fra 1969 til 1973 og 3. vararepresentant fra 1973 til 1977.
Kjølner var utdannet lærer, og jobbet i mange år som rektor ved Rud videregående skole, og var aktiv i Frelsesarmeen og i speiderbevegelsen. Kjølner var formann for Norges Faglærerlag i 9 år, senere formann i Yrkesskolen rektorlag. Han var også nestformann i Rådet for videregående opplæring. Han var hedret både med Kongens fortjenstmedalje og med Grunnleggerens orden, som er Frelsesarmeens høyeste utmerkelse.


== Referanser ==


== Eksterne lenker ==
(no) Egil Kjølner hos Stortinget 
(no) Egil Kjølner hos Norsk senter for forskningsdata
Rogla

Rogla er et vintersportssted i fjellområdet Zreče Pohorje i regionen Štajerska i Slovenia. Nærmeste by er Maribor.
Alpinanlegget i Rogla har 13 skiheiser. Rogla var vertskap for verdenscupen i langrenn i desember 2009 og i desember 2011 og parallellslalåm og -storslalåm i verdenscupen i snøbrett 2019/20 og i VM i freestyle og snøbrett 2021.


== Referanser ==


== Eksterne lenker ==
(en) Rogla – kategori av bilder, video eller lyd på Commons 
Rogla Unitour Ski Resort
Rosalind Russell

Catherine Rosalind Russell (født 4. juni 1907, død 28. november 1976) var en amerikansk skuespillerinne og modell som opptrådte på film, teater og TV. Hun vant alle de fem Golden Globe-prisene som hun ble nominert til. I 1953 vant hun Tony-prisen for beste kvinnelige hovedrolle i en musikal for rollen som Ruth Sherwood i Broadway-musikalen Wonderful Town. 
Rosalind Russell har en stjerne på Hollywood Walk of Fame på 1708 Vine Street. Hun giftet seg med den dansk-amerikanske filmprodusenten og regissøren Frederick Brisson den 25. oktober 1941. Deres ekteskap varte i 35 år, og de fikk sønnen Lance i 1943. 
I 2009 ble det lagd en dokumentarfilm, Life is a Banquet: The Life of Rosalind Russell, som ble vist på forskjellige filmfestivaler over det meste av USA og på enkelte PBS-stasjoner. Hun spilte til sammen i over 60 filmer og TV-serier siden hun debuterte som skuespiller med filmene The President Vanishes og Så er vi kvitt i 1934.
Rosalind Russell døde 28. november 1976 av brystkreft.


== Filmografi (utvalg) ==

1934 – Evelyn Prentice-saken

1934 – Så er vi kvitt

1935 – Ørnens vei

1935 – Dagens skandale

1935 – Casinomysteriet

1935 – Det gule hav

1935 – Situasjonens herre

1936 – It Had to Happen

1936 – Under to flagg

1936 – Den hemmelige klubb

1936 – Craigs hustru

1937 – Når mørket faller på

1937 – Elsk, lev og lær

1938 – Fire på bryllupsreise

1938 – Citadellet

1939 – Slag i slag

1939 – Kvinner

1940 – Siste sensasjon

1941 – De møttes i Bombay

1947 – Sorgen kler Elektra

1955 – Picnic

1958 – Min fantastiske tante Mamie


== Referanser ==


== Litteratur ==
Dick, Bernard F. (2009). Forever Mame: The Life of Rosalind Russell (engelsk). University Press of Mississippi. ISBN 978-1604731392. 
Wold, Ragnar; Bech, Leif-Erik (1957). Filmens stjerner (norsk). Schibsted. 


== Eksterne lenker ==
(en) Rosalind Russell – kategori av bilder, video eller lyd på Commons 
(en) Rosalind Russell – galleri av bilder, video eller lyd på Commons 
(en) Rosalind Russell på Internet Movie Database 
(sv) Rosalind Russell i Svensk Filmdatabas 
(da) Rosalind Russell på Filmdatabasen 
(fr) Rosalind Russell på Allociné 
(en) Rosalind Russell på AllMovie 
(en) Rosalind Russell hos Turner Classic Movies 
(en) Rosalind Russell hos Rotten Tomatoes 
(en) Rosalind Russell hos The Movie Database 
(en) Rosalind Russell hos Internet Broadway Database 
(en) Rosalind Russell på Discogs 
(en) Rosalind Russell på Discogs 
(en) Rosalind Russell på MusicBrainz 
(en) Rosalind Russell på Internet Broadway Database
Artikkelen har ingen egenskaper for filmpersondatabaser i Wikidata
Finn Moestue Huseby

Finn Moestue Huseby (født 11. mai 1905, død 29. juni 2001) var en norsk prest og motstandsmann.


== Utdannelse ==
Han ble uteksaminert som cand.theol. i 1930.


== Yrkesliv ==
Han jobbet som sjømannsprest i New Orleans fra 1931 til 1934, i Antwerpen fra 1935 til 1936, og i Hamburg fra 1936 til 1942. I 1942 måtte han forlate Tyskland grunnet en konflikt med nazi-vennlige nordmenn i Tyskland, og assistentprest Arne Berge tok over etter ham som sjømannsprest i Hamburg. Finn Moestue Huseby var sogneprest i Brandbu fra 1946, og senere i Vestre Bærum.


== Ordener og utmerkelser ==
Huseby ble utnevnt til ridder av første klasse av Den Kongelige Norske St. Olavs Orden i 1945, for hans arbeid for fanger i Tyskland under Andre verdenskrig.


== Familie ==
Finn Moestue Huseby var gift med Ingeborg Saxe Huseby.


== Referanser ==
Horn (Innlandet)

Horn er et ferjested på østsiden av innsjøen Randsfjorden i Innlandet fylke. Det ligger ved fylkesvei 34, rundt 20 km nordvest for Brandbu. Fra Horn går Randsfjordferga til Tangen på vestsiden av fjorden.
Tangen (Gran)

Tangen er et ferjested på vestsiden av innsjøen Randsfjorden i Innlandet fylke. Det ligger ved riksvei 245, rundt 3 km øst for Bjoneroa. Fra Tangen går Randsfjordferga til Horn på østsiden av fjorden.
Jørgen Roed

Jørgen Roed (født 13. januar 1808 i Ringsted, død 8. august el. 9. august 1888 i København) var en dansk kunstmaler. 
Han var privatelev av Hans Hansen  samtidig mens han gikk på Kunstakademiet i  København. Senere elev av C.W. Eckersberg inntil 1833. Roed tok den lille sølvmedaljen i 1831, fikk pengepremie samme år og tok den store sølvmedaljen i 1833.
Vennskapet med Hansens sønn, maleren Constantin Hansen, skulle komme til å prege både Roeds private og kunstneriske virke. De foretok også en del reiser sammen ute i Europa.
Roed ble senere professor ved Kunstakademiet.
Han har malt en mengde portretter og flere religiøse motiver, blant annet en stor fremstilling av Jesu Korsfestelse til den gjenoppførte kirken i Frederiksborg slott i 1866.


== Reiser ==
Roed var på flere studie- og arbeidsreiser til utlandet i løpet av livet. Allerede i studietiden var han i Norge hvor han besøkte Frederiksvern i 1831. Senere var han i Italia, Tyskland og England og besøkte verdensutstillingen i Paris i Frankrike i 1878.


== Familie ==
Han giftet seg 22. mai 1842 med Emilie Mathilde Kruse (1806–1894) hvormed han fikk sønnen Holger Roed (1846-1874) – som også ble kunstmaler – samt datteren, forfatterinne Helene Nyblom (1843–1926). Jørgen Roed ble begravet på Ringsted kirkegård.


== Galleri ==

		
		


== Referanser ==


== Eksterne lenker ==
(en) Jørgen Roed – kategori av bilder, video eller lyd på Commons 
Roed hos Dansk Biografisk leksikon
(da) Jørgen Roed på Kunstindeks Danmark / Weilbachs Kunstnerleksikon
Danny Silva

Danny Silva (født 24. juli 1973 i Perth Amboy, New Jersey, USA) er en portugisisk langrennsløper. 
Silva var eneste portugisiske deltaker både i OL 2006 i Torino og OL 2010 i Vancouver. Han ble nummer 93 på 15 km under OL 2006 og nummer 95 på samme distanse under OL 2010. Han deltok også i VM 2005, 2007 og 2009.


== Eksterne lenker ==
(en) Danny Silva – Olympedia 
(en) Danny Silva – Sports-Reference (OL-resultater – arkivert) 
(en) Danny Silva – FIS (langrenn) 
(en) Danny Silva – IBU
Annette Sjursen

Annette Sjursen (født 28. april 1962) er en norsk regissør, dramatiker, journalist og forfatter.
Sjursen har arbeidet som journalist i VG, Dagbladet, Dagsrevyen og Morgenbladet, senere som film- og teateranmelder. Hun har også jobbet for som informasjonssjef for Festspillene i Bergen.
Etter dette begynte hun i filmbransjen. Sjursen har skrevet og regissert flere kortfilmer, deriblant «Dublin i regn». Hun skrev sammen med Lars Saabye Christensen manuset til spillefilmen Min misunnelige frisør, som hun også regisserte. Filmen hadde kinopremiere i 2004, og Sjursens regi vant juryens spesialpris ved Filmfestivalen i Mannheim-Heidelberg. Hovedrolleinnhaver Bjørn Sundquist vant prisen for beste skuespiller under den nordiske filmfestivalen i Rouen i 2005. Sjursen skrev og regisserte deretter spillefilmen Pax, som hun også omarbeidet til en roman utgitt på Kagge Forlag. Sjursen startet senere rådgivningsfirmaet Mental Power, som hun driver ved siden av arbeidet med nye filmprosjekter.


== Filmografi ==
1991: Gjenkjennelse
1993: Tid
2001: Dublin i regn
2004: Min misunnelige frisør
2011: Pax


== Bibliografi ==
Pax, Kagge Forlag, ISBN 978 82 489 0940 8


== Referanser ==


== Eksterne lenker ==
Annette Sjursen hos Norske Dramatikeres Forbund
(en) Annette Sjursen på Internet Movie Database 
(no) Annette Sjursen hos Nationaltheatret 
(sv) Annette Sjursen i Svensk Filmdatabas 
(da) Annette Sjursen på Filmdatabasen 
(da) Annette Sjursen på Scope 
(fr) Annette Sjursen på Allociné 
(en) Annette Sjursen på AllMovie 
(en) Annette Sjursen hos The Movie Database 
Portrett i Dagbladet i forbindelse med Min misunneliige frisør
Omtale av boken Pax
Blue Hawaii

Blue Hawaii er et musikkalbum med filmmusikk utgitt av Elvis Presley høsten 1961. Dette albumet er en av hans største suksessplater.


== Sporliste ==


=== Side 1 ===
«Blue Hawaii» 2:36
«Almost Always True» 2:25
«Aloha 'Oe» 1:53
«No More» 2:22
«Can't Help Falling in Love» 3:01
«Rock-A-Hula Baby» 1:59
«Moonlight Swim» 2:20


=== Side 2 ===
«Ku-U-I-Po» 2:23
«Ito Eats» 1:23
«Slicin Sand» 1:36
«Hawaiian Sunset» 2:32
«Beach Boy Blues» 2:03
«Island of Love» 2:41
«Hawaiian Wedding Song» 2:48
Bonusspor på utgivelse fra 1997
«Steppin out of Line» 1:53
«Can't Help Falling in Love» 1:54
«Slicin Sand» 1:45
«No More» 2:35
«Rock-A-Hula Baby» 2:15
«Beach Boy Blues» 1:58
«Steppin Out of Line» 1:54
«Blue Hawaii» 2:40


== Medvirket ==
Elvis Presley – sang
The Surfers – vokal
The Jordanaires – vokal
Boots Randolph – saksofon
George Fields – munnspill
Fred Tavares – ukulele
Alvino Rey – ukulele
Hank Garland – gitar
Tiny Timbrell – gitar
Bernie Lewis – steelgitar
Floyd Cramer – piano
Dudley Brooks – piano
Bob Moore – bass
D. J. Fontana – trommer
Bernie Mattinson – trommer
Hal Blaine – trommer


== Eksterne lenker ==
(en) Blue Hawaii på Discogs 
(en) Blue Hawaii på MusicBrainz 
(en) Blue Hawaii på Spotify 
(en) Blue Hawaii på AllMusic
Min misunnelige frisør

Min misunnelige frisør er en norsk film, basert på en novelle av Lars Saabye Christensen. Manus er utarbeidet av Annette Sjursen, som også hadde regien på filmen. Filmen solgte 34 848 billetter.


== Handling ==
Bent er en ung mann som finner trygghet i rutine og stabilitet.
Men så flytter aromaterapeuten Susie inn i nabolaget, en kvinne med myke hender, et stort hjerte og en ekstremt dårlig hukommelse.


== Skuespillere ==
Gard B. Eidsvold som Bent.
Hildegun Riise som Susie.
Bjørn Sundquist som Frank.
Bjørn Eivind Aasland som en raner.
Jon Eivind Gullord som en portør.
Kristoffer Joner som Christian.
Jørgen Langhelle som Finn.
Igor Meyer som en frisør
Espen Skjønberg som Bents far.


== Referanser ==


== Eksterne lenker ==
(en) Min misunnelige frisør på Internet Movie Database 
(no) Min misunnelige frisør i Nasjonalbibliotekets filmografi 
(no) Min misunnelige frisør hos Filmfront 
(fr) Min misunnelige frisør på Allociné 
(nl) Min misunnelige frisør på MovieMeter 
(en) Min misunnelige frisør på AllMovie 
(no) Anmeldelse i Dagbladet
Dermot Mulroney

Dermot Mulroney (født 31. oktober 1963 i Alexandria i Virginia i USA) er en amerikansk skuespiller.


== Biografi ==
De fleste av hans skuespillerroller har vært i romantiske komedier eller i ville western-filmer. Mulroney har spilt i mange filmer, blant annet hadde han den mannlige hovedrollen i filmen My Best Friend's Wedding der han spilte mot skuespillere som Julia Roberts og Cameron Diaz.
Mulroney er sannsynligvis mest kjent for sine roller som enten fredløs eller revolvermann i filmer om det ville vesten. Mulroney hadde blant annet en hovedrolle i filmen Young Guns fra 1988 og i 1994 spilte han sammen med Mickey Rourke i filmen The Last Outlaw som har blitt en kult-klassiker blant fans av det ville vesten-filmer. Mulroney spilte også kjæresten til Madeleine Stowe i den western-filmen Bad Girls. Han fikk velvillige kritikker for filmen Longtime Companion, som skildret en ung mann med HIV ved begynnelsen av utbruddet av dette viruset.
Mulroney spilte også rollen som Gavin Mitchell i den populære TV-serien Venner for livet. Hans karakter var sammen med Rachel Green (spilt av Jennifer Aniston) i noen få episoder, men de gjorde de slutt med hverandre da forholdet ble for komplisert mellom dem på grunn av Rachels ex-kjæreste Ross Geller.
I 1993 skrev Mulroney sangen Someone Else’s Used Guitar for regissør Peter Bogdanovich sin film The Thing Called Love. Mulroney hadde også en finger med i spillet i videoen Tired of Being Sorry som ble regissert av Joaquin Phoenix for bandet Balthazar Getty Ringside. Han har spilt i over 50 filmer og TV-serier siden han debuterte som skuespiller med filmene Shattered...If Your Kids on Drugs og Sins of Innocence i 1986.


== Referanser ==


== Eksterne lenker ==
(en) Dermot Mulroney på Internet Movie Database 
(sv) Dermot Mulroney i Svensk Filmdatabas 
(da) Dermot Mulroney på Filmdatabasen 
(da) Dermot Mulroney på Scope 
(fr) Dermot Mulroney på Allociné 
(en) Dermot Mulroney på AllMovie 
(en) Dermot Mulroney hos Rotten Tomatoes 
(en) Dermot Mulroney hos The Movie Database 
(en) Dermot Mulroney hos Behind The Voice Actors
Lochlyn Munro

Lochlyn Munro (født 12. februar 1966 i Britisk Columbia, Canada) er en kanadisk skuespiller som startet på sin skuespillerkarriere etter at en alvorlig idrettsskade endte hans drøm om å spille ishockey på profesjonelt nivå.
Hans mest kjente rolle til dags dato er rollen som Clifford "Cliff" O'Malley som var en gal gutt i komedien Dead Man on Campus fra 1988. Han hadde også hovedrollen i filmen Scary Movie i rollen som Greg Phillippe, som var en etterligning av Ryan Phillippes karakter fra skrekkfilmen I Know What You Did Last Summer.
Munro spilte også rollen som Jack Sheridan i TV-serien Charmed, Han dukket opp i Without A Trace, så vel som TV-seriene CSI, CSI: Miami og CSI: NY. Han har også vunnet gull i British Columbia Summer Games for vannski.


== Filmografi ==
2018 The Predator.
2014 Rampage: Capital Punishment som Chip Parker.
2007 Daddy Day Camp som Lance Warner.
2006 Little Man som Pops.
2003 Freddy vs. Jason som politi-betjent Scott Stubbs.
1992 Nådeløse menn som Texas Slim.


== Referanser ==


== Eksterne lenker ==
(en) Lochlyn Munro på Internet Movie Database 
(sv) Lochlyn Munro i Svensk Filmdatabas 
(da) Lochlyn Munro på Scope 
(fr) Lochlyn Munro på Allociné 
(en) Lochlyn Munro på AllMovie 
(en) Lochlyn Munro hos The Movie Database
Pot Luck

Pot Luck er et musikkalbum med filmmusikk av Elvis Presley, utgitt sommeren 1962.


== Sporliste ==


=== Side 1 ===
«Kiss Me Quick» 2:46
«Just For Old Time Sake» 2:08
«Gonna Get Back Home Somehow» 2:27
«Such An Easy Question» 2:18
«Steppin Out of Line» 1:54
«I'm Yours» 2:21


=== Side 2 ===
«Something Blue» 2:57
«Suspicion» 2:34
«I feel That I've Known You Forever» 1:39
«Night Rider» 2:08
«Fountain of Love» 2:12
«That's Someone You Never Forget» 2:47


=== Sporliste på utgivelse fra 1999 ===
«Kiss Me Quick» 2:46
«Just For Old Sake» 2:08
«Gonna Get Back Home Somehow» 2:27
«I Met Her Today» 2:42
«Such An Easy Question» 2:18
«She's Not You» 2:08
«I'm Yours» 2:21
«You'll Be Gone» 2:23
«Something Blue» 2:57
«Suspicion» 2:34
«I Feel That I've Known You Forever» 1:39
«Night Rider» 2:08
«For the Millionth and Last Time» 2:05
«Just Tell Her Jim Said Hello» 1:51
«Fourtain of Love» 2:12
«That's Someone You Never Forget» 2:47
«Steppin' Out of Line» 1:54


== Medvirket ==
Elvis Presley – sang, gitar
Scotty Moore – gitar
Hank Garland – gitar
Tiny Timbrell – gitar
Harold Bradley – gitar
Grady Martin – gitar, vibrafon
Floyd Cramer – orgel, piano
Dudley Brooks – piano
Gordon Stoker – piano
Bob Moore – bass
D. J. Fontana – trommer
Buddy Harman – trommer
Millie Kirkham – vokal
The Jordanaires – vokal
Boots Randolph – saxofon


== Eksterne lenker ==
(en) Pot Luck på MusicBrainz
Hildegun Riise

Hildegun Riise (født 19. desember 1958 i Strandebarm) er en norsk skuespiller.


== Filmografi ==
Kampen for tilværelsen (2015) TV-serie
1001 gram (2014) spillefilm
Kraftidioten (2014) spillefilm
De gales hus (2008) spillefilm
Kjøter (2006) TV-serie
Sejer - Svarte sekunder (2006) TV-serie
Min misunnelige frisør
Himmelfall
Det største i verden (2001)
Detektor (2000)
Søndagsengler (1996)
Vestavind (1994) TV-serie
Flaggermusvinger (1992)
Giftige løgner (1992)
For dagene er onde (1991)
Landstrykere (1990)
Eventyrstund med Janosch (norsk fortellerstemme) (1986/1989)


== Referanser ==


== Eksterne lenker ==
(no)  Hildegun Riise hos Filmweb
(en) Hildegun Riise på Internet Movie Database 
(sv) Hildegun Riise i Svensk Filmdatabas 
(da) Hildegun Riise på Scope 
(fr) Hildegun Riise på Allociné 
(en) Hildegun Riise på AllMovie 
(en) Hildegun Riise hos The Movie Database
MKE Ankaragücü

MKE Ankaragücü, (tyrkiskˈankaɾaɟydʒy, fullt navn Makina Kimya Endüstrisi Ankaragücü) er en tyrkisk sportsklubb tilhørende i hovedstaden Ankara. Ankaragücüs fotballag spiller i Bank Asya 1. Lig på nivå to. Den tidligere tippeliga profilen Marek Sapara har spilt for klubben.


== Spillerstall ==
11. mars 2021


=== Utlånte spillere ===


== Referanser ==


== Eksterne lenker ==
(tr) Offisielt nettsted 
(en) MKE Ankaragücü – kategori av bilder, video eller lyd på Commons
Criterion Games

Criterion Games (offisielt kalt Criterion Software) er en britisk spillutvikler stiftet i 1993, med hovedkontor i Guildford, Surrey i Storbritannia. Criterion Games ble i 2004 kjøpt opp, og er fulleid av Electronic Arts (EA). Criterion Games er mest kjent for Burnout-serien.


== Referanser ==


== Eksterne lenker ==
Offisielt nettsted 
(en) Criterion Games – kategori av bilder, video eller lyd på Commons
Red Roses for a Blue Lady

«Red Roses for a Blue Lady» er en populær amerikansk sang fra 1948 av Sid Tepper og Roy C. Bennett. Den har blitt spilt inn på plate av tallrike utøvere.
Den bestselgende innspillingen ble gjort av Vaughn Monroe and his Orchestra Vocalists: Vaughn Monroe and The Moon Men 15. desember 1948. Den ble utgitt av RCA Victor Records med katalognummer 20-3319 (i USA) og av EMI på His Master's Voice-etiketten med katalognumrene BD 1247, HN 314, HQ 2017, IM 1425, GY 876 og A.L. 3034 (sistnevnte i Norge).
En annen innspilling ble gjort av Guy Lombardo and his Royal Canadians 22. desember 1948. Den ble utgitt av Decca Records med katalognummer 24549.
Sangen fikk nytt liv i 1965 av sangerne Vic Dana og Wayne Newton samt instrumentalisten Bert Kaempfert. En LP-innspilling med Andy Williams fortsetter å være populær på adult standards-radiostasjoner.
Bruno Balz har skrevet en nysk tekst. Den tyske tittelen er «Ich sende dir Rosen». Die Cornel Trio spilte den inn i Berlin 15. oktober 1952. Den ble utgitt av Electrola med katalognummer EG 7848. I Norge ble den utgitt på  His Master's Voice A.L. 3346..


== Norsk versjon ==
Jan Høiland utgav en norsk versjon på singlen Karusell KFF 619 i 1965 med tittelen «En rød rose til en blond pike». Norsk tekstforfatter var Dag Frøland.


== Listeplasseringer ==


== Referanser ==
Fornuft

Fornuft (avledet fra lavtysk vornemen «oppfatte», «fornemme») er evnen til logisk tenkning, vett, de kognitive delene av et menneskes psyke som gir opphav til tanken. Fornuft er den menneskelige egenskapen som gjør det mulig å trekke konklusjoner fra antagelser eller premisser. Meningen av ordet «fornuft» tilsvarer i denne sammenhengen i stor grad med «rasjonalitet» og «grunn»/«årsak». Fornuft er nært knyttet til sammenhenger som språk og logikk, noe som er reflektert i det flertydige greske ordet logos, roten til begrepet logikk, som oversatt til latin ble ratio, som ga oss begrepet rasjonell.Fornuft som begrep har ofte sin kontrast i begreper som autoritet, intuisjon, emosjon (følelse), mystikk, overtro, og tro (inkludert religiøs tro). Rasjonalister mener at fornuft er mer pålitelig enn de overstående begreper i hva som kan betraktes som mest best eller mest sannferdig, men hvor nøyaktig fornuft adskiller seg fra emosjon, tro og tradisjon har ikke konsensus (enighet) da de disse begrepene kan betraktes på sitt vis å være potensielt rasjonelt og således ikke i strid med fornuft. 1300-tallets filosof, William av Ockham, skilte dog skarpt mellom tro og fornuft.Fornuft bygger på empiri, vitenskapelige undersøkelser av virkeligheten, ting som kan måles, veies, observeres og lignende. Alle naturvitenskaper bygger på dette prinsippet. Hypotetisk deduktiv eller induktiv metode kommer herfra. Matematikken bygger på bevis, utsagn som kan bevises ved hjelp av aritmetikk eller geometri.
Fornuft er en betraktning som forklarer eller rettferdiggjør. Filosofer kan skille mellom forklarende fornuftsgrunner og rettferdiggjørende fornuftsgrunner.Forklarende fornuftsgrunner er betraktninger som kan tjene til å forklare hvor noe har skjedd – de er grunner til hvor hendelser skjer, eller hvorfor tingenes tilstand er slik de er. Med andre ord, «fornuft» kan også være synonymt med «årsak». Eksempelvis, en fornuftsgrunn er hvorfor en bil starter ved at tenningsnøkkelen er vridd. I sammenhengen med å forklare handlingene til et vesen som handler fornuftig blir disse kalt for motiverende grunner, det vil si at grunnene til hvorfor Per gikk på universitet var for å lære; at han ville lære var hans motiverende grunn. Til sist, et rasjonelt virkemiddel er å handle rasjonelt (fornuftig), hans motiverende grunner er de betraktninger som han mener teller til hans fordel om han så handler.
Normative (normgivende) fornuftsgrunner, på den annen side, er det som kan kalles betraktninger som teller til ens fordel i del anliggender. Disse kan ses på som forklaringer på hvorfor en del anliggender burde komme til å skje, det vil si hvorfor noen burde handle eller hvorfor enkelte hendelser burde skje.


== Referanser ==


== Se også ==
Praktisk fornuft
Følelse
Logikk
Rasjonalisme
Forstand
Sunn fornuft (se også common sense)